ՊԱՏԱՍԽԱՆ - Անցած տարի մեր հանդիպման ժամանակ ասել եմ, այո°, ծրագրից մեկ տարի հետ ենք ընկնում: Դուք գյումրեցի եք, եւ կարծում եմ, թե շինարարության ծավալների, թե ընդհանրապես քաղաքի տեսքի առումով տարբերությունը տեսնում եք: Կարեւորը, որ 2002 թվականին ամբողջ ծավալով շինարարությունը սկսած լինենք, եւ եթե որոշ շինությունների ավարտն անցնի մյուս տարի, դա չպետք է գնահատել որպես ուշացում: Ես հանգիստ եմ ծրագրի իրականացման համար այն առումով, որ ամենադժվար խնդիրը` ծրագրի ֆինանսավորումը, հաջողվել է կարգավորել: Ամբողջ աղետի գոտում ունենք մոտ 15 մլն ԱՄՆ դոլարի դեֆիցիտ, բայց ես տեսնում եմ դրա լրացումն այլ ֆինանսական աղբյուրներից: Այդ ուղղությամբ աշխատելն իմ խնդիրն եմ համարում: